
ประธานสภาฯ
เมื่อสมาชิกสภาองค์การบริหารส่วนตำบลห้วยนางมาครบองค์ประชุมแล้ว  
ผมขอเปิดการประชุมสภาองค์การบริหารส่วนตำบลห้วยนาง 
สมัยสามัญ สมัยที่ 2 ครั้งที่ 1/2554  ครับ
ระเบียบวาระที่ 1

เรื่องประธานแจ้งที่ประชุมทราบ
ประธานสภาฯ

1.1 นายยศพิสิทธิ์  สีสลับ  สมาชิกองค์การบริหารส่วนตำบลห้วยนาง หมู่ที่ 5 ลาประชุมประชุมสภาองค์การบริหารส่วนตำบลห้วยนาง สมัยสามัญ สมัยที่ 2 ครั้งที่ 1 /2554 ครับ
ที่ประชุม

รับทราบ
1.2 เรื่องการแต่งกายในการเข้าประชุมสภาองค์การบริหารส่วนตำบล ขอความร่วมมือช่วยแต่งกายเครื่องแบบชุดกากีให้เรียบร้อยด้วย
1.3 เรื่องการเลือกตั้งสมาชิกสภาผู้แทนราษฎร ในวันที่ 3 กรกฎาคม 2554 ขอความร่วมมือสมาชิกสภาองค์การบริหารส่วนตำบล ช่วยประชาสัมพันธ์ และรณรงค์การเลือกตั้งให้แก่ราษฎรในหมู่บ้านของท่านด้วยครับ
ที่ประชุม

รับทราบ


1.4 แนะนำพนักงานส่วนตำบล


1. นายรวยไชย  ชัยสุริยา โอนย้ายมาจากองค์การบริหารส่วนตำบลคลองปาง 
                                      มาดำรงตำแหน่ง หัวหน้าส่วนโยธา องค์การบริหารส่วนตำบลห้วยนาง เมื่อ
                                      วันที่ 1 เมษายน 2554 


2. นางสาวเบญจมาศ  เที่ยงธรรม โอนย้ายมาจากองค์การบริหารส่วน
                                      ตำบลนาตาล่วง มาดำรงตำแหน่ง หัวหน้าสำนักปลัดองค์การบริหารส่วนตำบล 
                                      เมื่อวันที่ 3 มีนาคม 2554
ประธานสภาฯ

เชิญ นายก อบต.
นายมานิตย์  ศรีเทพ

ด้วยกระทรวงมหาดไทยมีระเบียบกระทรวงมหาดไทยว่าด้วยเงินค่าตอบแทน นายกองค์การบริหารส่วนตำบล รองนายกองค์การบริหารส่วนตำบล ประธานสภาองค์การบริหารส่วนตำบล รองประธานสภาองค์การบริหารส่วนตำบล สมาชิกสภาองค์การบริหารส่วนตำบล เลขานุการนายกองค์การบริหารส่วนตำบล และเลขานุการสภาองค์การบริหารส่วนตำบล (ฉบับที่ 3) พ.ศ. 2553 ได้เพิ่มเงินเดือนและค่าตอบแทนของฝ่ายบริหาร และฝ่ายสภาฯ รายละเอียด ดังนี้


1. นายก อบต.
เงินค่าตอบแทนรายเดือน 17,000 บาท , เงินค่าตอบแทนประจำตำแหน่ง 1,750 บาท , เงินค่าตอบแทนพิเศษ 1,750 บาท รวม 20,500 บาท


2. รองนายก อบต. เงินค่าตอบแทนรายเดือน 9,350 บาท , เงินค่าตอบแทนประจำตำแหน่ง 880 บาท , เงินค่าตอบแทนพิเศษ 880 บาท รวม 11,110 บาท


3. เลขานุการนายกฯ เงินเดือน 6,000 บาท


4. ประธานสภาฯ 
ค่าตอบแทน 
9,350 บาท


5. รองประธานสภาฯ 
ค่าตอบแทน 
7,650 บาท


6. ส.อบต.

ค่าตอบแทน  
6,000 บาท


7. เลขานุการสภาฯ
ค่าตอบแทน
6,000 บาท
ที่ประชุม

รับทราบ

ระเบียบวาระที่ 2

เรื่องรับรองรายงานการประชุมครั้งที่แล้ว
ประธานสภาฯ

สมาชิกท่านใดเห็นว่ารายงานการประชุมสภาฯ สมัยสามัญ สมัยที่ 4 


ครั้งที่ 1/2553  ถูกต้องเห็นควรรับรอง โปรดยกมือครับ
มติที่ประชุม

มีมติรับรองด้วยเสียงเป็นเอกฉันท์
ระเบียบวาระที่ 3

ญัตติเรื่องเพื่อทราบ


3.1 ญัตติเรื่องรายงานการติดตามและประเมินผลแผนพัฒนาสามปี 


(พ.ศ. 2552-2554)
ประธานสภาฯ

เชิญ นายก อบต.
นายมานิตย์  ศรีเทพ

ก่อนหน้านี้ ทางองค์การบริหารส่วนตำบลห้วยนางได้ประชุมคณะกรรมการติดตามและประเมินผลแผนพัฒนาสามปีแล้ว โดยได้ประชุมชี้แจงในเรื่องของรายละเอียดต่าง ๆ กับคณะกรรมการติดตามและประเมินผลเป็นที่เรียบร้อยแล้ว
ที่ประชุม

รับทราบ



ระเบียบวาระที่ 4

ญัตติเรื่องเพื่อพิจารณา


4.1 ญัตติเรื่อง การกำหนดสมัยประชุม สมัยสามัญ ประจำปี 2554
ประธานสภาฯ

เชิญ สมาชิกสภาองค์การบริหารส่วนตำบลห้วยนาง เสนอครับ
ประธานสภาฯ 

เชิญ ส.อบต.เสงี่ยม  ง่วนสน
นายเสงี่ยม  ง่วนสน

ผมขอเสนอสมัยประชุมสภาฯ สมัยสามัญ ประจำปี 2554 ดังนี้ ครับ
1. สมัยสามัญ สมัยที่ 2  ระหว่างวันที่ 16-30 มิถุนายน 2554
2. สมัยสามัญ สมัยที่ 3  ระหว่างวันที่ 1-15 สิงหาคม 2554
3. สมัยสามัญ สมัยที่ 4 ระหว่างวันที่ 14-28 ธันวาคม 2554
ประธานสภาฯ

ขอผู้รับรองสองท่านด้วยครับ


ผู้รับรอง

1. นายประพนธ์  ไหมทอง
ส.อบต. หมู่ที่ 2




2. นายสุพิศ  แก้วเกื้อ

ส.อบต. หมู่ที่ 4
ประธานสภาฯ

มีสมาชิกสภา ฯ ท่านใด จะเสนอสมัยประชุมสมัยสามัญ ประจำปี 2554 


อีกหรือไม่ครับ
ที่ประชุม

ไม่มี
-3-
ประธานสภาฯ

สมาชิกสภา ฯ ท่านใดเห็นควรกำหนดสมัยประชุมสภา ฯ สมัยสามัญ ประจำปี 2554 ตามที่ ส.อบต.เสงี่ยม  ง่วนสน เสนอโปรดยกมือครับ
มติที่ประชุม

มีมติเห็นชอบด้วยเสียงเป็นเอกฉันท์


4.2 ญัตติเรื่อง การกำหนดสมัยประชุม สมัยสามัญ สมัยที่ 1 ประจำปี 2555
ประธานสภาฯ

เชิญ สมาชิกสภาองค์การบริหารส่วนตำบลห้วยนาง เสนอครับ
ประธานสภาฯ 

เชิญ ส.อบต.เสงี่ยม  ง่วนสน
นายเสงี่ยม  ง่วนสน

ผมขอเสนอสมัยประชุมสภาฯ สมัยสามัญ สมัยที่ 1 ประจำปี 2555 ดังนี้ ครับ
สมัยสามัญ สมัยที่ 1 ประจำปี 2555  ระหว่างวันที่ 1-15 กุมภาพันธ์ 2555

ประธานสภาฯ

ขอผู้รับรองสองท่านด้วยครับ


ผู้รับรอง

1. นายประพนธ์  ไหมทอง
ส.อบต. หมู่ที่ 2




2. นายสุพิศ  แก้วเกื้อ

ส.อบต. หมู่ที่ 4
ประธานสภาฯ

มีสมาชิกสภา ฯ ท่านใด จะเสนอสมัยประชุมสมัยสามัญ สมัยที่ 1 ประจำปี 2555 อีกหรือไม่ครับ
ที่ประชุม

ไม่มี
ประธานสภาฯ

สมาชิกสภา ฯ ท่านใดเห็นควรกำหนดสมัยประชุมสภา ฯ สมัยสามัญ สมัยที่ 1ประจำปี 2555 ตามที่ ส.อบต.เสงี่ยม  ง่วนสน เสนอโปรดยกมือครับ
มติที่ประชุม

มีมติเห็นชอบด้วยเสียงเป็นเอกฉันท์
4.3  ญัตติเรื่อง ขอความเห็นชอบจ่ายขาดเงินสะสม ประจำปี พ.ศ. 2554 เพื่อดำเนินการตามโครงการบุกเบิกถนนสายปงช้าง หมู่ที่ 1 – บ้านควนหวายเล็ก หมู่ที่ 3
ประธานสภาฯ

เชิญ นายก อบต.
นายมานิตย์  ศรีเทพ

ชี้แจงเกี่ยวกับสถานะการคลังของ อบต. ณ วันที่ 31 มกราคม 2554 รายละเอียดดังต่อไปนี้


1. ยอดเงินสะสม ณ วันที่ 31 มกราคม 2554  เป็นเงิน 7,612,710.82 
บาท


2. กันไว้เพื่อเป็นค่าใช้จ่าย
 ในระยะ 3 เดือน
  เป็นเงิน 3,250,000
บาท


3. ค่าตอบแทนผู้บริหารท้องถิ่น ผู้ช่วยผู้บริหารท้องถิ่น สมาชิกสภาท้องถิ่น



   

 


  เป็นเงิน 421,600
บาท

4. ค่าจ้างเหมาก่อสร้างถนนลาดยางผิวเรียบสายบ้านวังหลาม-บ้านหนองราโพ

   หมู่ที่ 1 – 3



  เป็นเงิน 3,272,000
บาท


5.คงเหลือยอดเงินที่จ่ายได้

  เป็นเงิน 669,110.82
บาท


สำหรับโครงการบุกเบิกถนนสายปงช้าง หมู่ที่ 1 – บ้านควนหวายเล็ก หมู่ที่ 3 
มีวัตถุประสงค์ เพื่อต้องการให้ราษฎรในหมู่บ้านมีความสะดวก ในการใช้เส้นทางสัญจรไปมามากยิ่งขึ้น โดยจะก่อสร้างตามแบบแปลนที่ อบต. กำหนด กระผมจึงได้เสนอขอความเห็นชอบจ่ายขาดเงินสะสม ประจำปี พ.ศ. 2554 เพื่อดำเนินการตามโครงการบุกเบิกถนนสายปงช้าง หมู่ที่ 1 – บ้านควนหวายเล็ก หมู่ที่ 3 งบประมาณทั้งสิ้น 622,000 บาท จึงได้นำเรียนให้สภาฯ ได้พิจารณาครับ
ประธานสภาฯ

มีสมาชิกสภาฯ ท่านใดจะอภิปรายหรือไม่
ที่ประชุม

ไม่มี
ประธานสภาฯ

สมาชิกสภาฯ ท่านใด เห็นควรให้จ่ายขาดเงินสะสม ประจำปี พ.ศ. 2554  เพื่อดำเนินการตามโครงการบุกเบิกถนนสายปงช้าง หมู่ที่ 1 – บ้านควนหวายเล็ก หมู่ที่ 3 โปรดยกมือครับ
มติที่ประชุม

มีมติเห็นชอบด้วย 8 เสียง  มีมติไม่เห็นชอบด้วย 7 เสียง


4.4 ญัตติเรื่อง เพิ่มเติมแผนพัฒนาสามปี (พ.ศ. 2554-2556)
ประธานสภาฯ

เชิญ นายก อบต.
นายมานิตย์  ศรีเทพ

สืบเนื่องจาก อบต.ห้วยยอด ขอรับการสนับสนุนงบประมาณ จาก อบต. จำนวน 16 แห่ง ๆ ละ  5,000 บาท  เพื่อที่จะปรับปรุงศูนย์รวมข้อมูลข่าวสารการจัดซื้อหรือการจ้างของ อบต. ระดับอำเภอ   เพื่อให้มีสถานที่กลางสำหรับเป็นศูนย์รวมการจัดซื้อจัดจ้างของ อปท. กระผมจึงขออนุมัติต่อที่ประชุมสภาฯ เพื่อเพิ่มเติมโครงการจัดตั้งศูนย์รวมข้อมูลข่าวสารการจัดซื้อหรือการจ้างของ อบต. ระดับอำเภอ ลงในแผนพัฒนาสามปี (พ.ศ. 2554-2556) โดยตั้งงบประมาณไว้ จำนวน 5,000 บาท ครับ
ประธานสภาฯ

มีสมาชิกสภาฯ ท่านใดจะอภิปรายหรือไม่
ที่ประชุม

ไม่มี

ประธานสภาฯ

สมาชิกสภาฯ ท่านใด เห็นควรให้เพิ่มเติมโครงการจัดตั้งศูนย์รวมข้อมูลข่าวสารการจัดซื้อหรือการจ้างของ อบต. ระดับอำเภอ ลงในแผนพัฒนาสามปี (พ.ศ. 2554-2556) โปรดยกมือครับ
มติที่ประชุม

มีมติเห็นชอบด้วยเสียงเป็นเอกฉันท์
ระเบียบวาระที่ 6

ญัตติอื่น ๆ
ประธานสภาฯ


เชิญ ส.อบต.สุพิศ  แก้วเกื้อ 
นายสุพิศ  แก้วเกื้อ
- เรื่องไฟฟ้าริมทางของหมู่ที่ 4 ตอนนี้ชำรุดหลายจุด อยากฝากท่านนายกช่วยดำเนินการแก้ไขให้ด้วย

- เรื่องปัญหาภัยแล้งที่จะถึงนี้ โดยเฉพาะเรื่องน้ำประปา เนื่องจากปีที่ผ่านมา ราษฎรหลายหมู่บ้านได้รับผลกระทบในเรื่องนี้ อยากถามท่านนายก อบต. ว่าปีนี้จะแก้ปัญหาอย่างไร

- เรื่องผลกระทบจากผู้ประกอบการทำยางแผ่นในตำบลห้วยนาง ตอนนี้มีราษฎรหลายครัวเรือนได้รับผลกระทบในเรื่องนี้ โดยเฉพาะเรื่องของน้ำเสีย มีกลิ่นเหม็น จากผู้ประกอบการทำยางแผ่น ขอให้นายก อบต. ช่วยเร่งแก้ปัญหาให้ด้วย

ประธานสภาฯ


เชิญ ส.อบต. ประพนธ์  ไหมทอง
นายประพนธ์  ไหมทอง
เรื่องถังขยะที่ยังไม่เพียงพอกับความต้องการของราษฎร โดยเฉพาะราษฎร หมู่ที่ 2 และราษฎรหมู่บ้านต่าง ๆ ซึ่งราษฎรที่มีครัวเรือนติดกัน บางทีไม่มีพื้นที่ทิ้งขยะ ต้องการใช้ถังขยะเป็นที่ทิ้งขยะ ถ้าหากว่าไม่มีถังขยะใช้จะทำให้ขยะตกหล่น และทำให้เกิดความรำคาญกับบ้านเรือนข้างเคียง จึงมีความจำเป็นต้องมีถังขยะใช้ อยากฝากท่านนายก อบต. ช่วยตั้งงบประมาณจัดซื้อถังขยะให้กับราษฎรที่มีความต้องการด้วย

- เรื่องน้ำประปาของ หมู่ที่ 2 หลายครัวเรือนยังไม่ได้รับความสะดวก โดยเฉพาะบริเวณบ้านควนกำจัด ไม่ทราบว่าทางนายก อบต. มีวิธีแก้ปัญหาเรื่องนี้อย่างไร
ประธานสภาฯ


เชิญ ส.อบต.สิน  อาสนะ

นายสิน  อาสนะ
เรื่องของราษฎร หมู่ที่ 6 ที่ได้รับผลกระทบเรื่องวาทภัยที่เกิดขึ้นที่ผ่านมา โดยเฉพาะเรื่องลมพัดต้นไม้ตีบ้านของราษฎร ตอนนี้ยังไม่ได้รับการช่วยเหลือ ไม่ทราบว่า อยู่ที่ขั้นตอนตรงไหนแล้ว อยากฝากท่าน นายก อบต. ช่วยเข้าไปดูแลให้ด้วย

ประธานสภาฯ


เชิญ ส.อบต.สาคร  เครือเอียด
นายสาคร  เครือเอียด
เรื่องผลกระทบจากอุทกภัยที่ผ่านมา โดยเฉพาะหมู่ที่ 8 ไม่ได้รับความช่วยเหลือด้านต่าง ๆ จาก อบต. เลย จึงอยากฝากท่านนายก อบต. ช่วยเข้าไปดูแลและแก้ไขปัญหาด้านต่าง ๆ ให้กับราษฎรด้วย
ประธานสภาฯ


เชิญ ส.อบต.สุเทพ  เอียดคลองชี
นายสุเทพ  เอียดคลองชี
กระผมต้องขอขอบคุณท่านนายกฯ และทีมงาน และสมาชิกสภาองค์การบริหารส่วนตำบลทุกคน ที่ได้พิจารณาอนุมัติให้จ่ายขาดเงินสะสมเพื่อดำเนินการโครงการบุกเบิกถนนสายปงช้าง หมู่ที่ 1 – บ้านควนหวายเล็ก 
หมู่ที่ 3 งบประมาณ 622,000 บาท
ประธานสภาฯ


เชิญ ส.อบต.ยศพิสิทธิ์  สีสลับ
นายยศพิสิทธิ์  สีสลับ
- เรื่องการติดตามโครงการต่าง ๆ ที่ทางสมาชิกสภาฯได้ฝากไปทางท่านนายก อบต. เข้าไปดำเนินการและแก้ปัญหาในการประชุมในครั้งที่ผ่าน ๆมา โดยเฉพาะเรื่องน้ำเสียจากโรงงานศรีตรัง ฯ , เรื่องถังขยะที่ยังไม่เพียงพอ , เรื่องไฟฟ้าริมทาง , เรื่องป้ายบอกสถานที่ราชการและสถานที่สำคัญต่าง ๆ ในตำบลห้วยนาง ไม่ทราบว่าทาง นายก อบต. ได้ดำเนินการไปบ้างแล้วหรือยัง เพราะว่าทุกเรื่องราษฎรในตำบลห้วยนางจะได้รับผลประโยชน์

- ขอขอบคุณท่านนายก อบต. ที่ได้จัดสรรงบประมาณดำเนินการก่อสร้างถนนสายหนองหวา หมู่ที่ 5 ตอนนี้ผู้รับเหมาก่อสร้างได้ดำเนินการไปแล้ว
- เรื่องการแข่งขันกีฬาห้วยนางเกมส์ที่จะถึงนี้ โดยเฉพาะราษฎร หมู่ที่ 5  ตอนนี้มีการฝึกซ้อม ถ้าหากว่ามีงบประมาณส่วนไหนที่พอจะดำเนินการก่อสร้างสนามกีฬาให้กับ หมู่ที่ 5 ได้ จะเกิดประโยชน์กับราษฎรในหมู่บ้านที่จะใช้เป็นสถานที่ออกกำลังกายได้มาก

ประธานสภาฯ


เชิญ ส.อบต.สุนทร  แก้วทอง
นายสุนทร  แก้วทอง
ต้องขอขอบคุณท่านนายก อบต. ที่ได้ทำโครงการบุกเบิกถนนสายปงช้าง หมู่ที่ 1 – บ้านควนหวายเล็ก หมู่ที่ 3 งบประมาณ 622,000 บาท แต่ผมอยากให้ท่านนายก อบต. ช่วยแก้ปัญหาเรื่องน้ำให้กับราษฎรก่อน เพราะตอนนี้เริ่มเข้าฤดูแล้งแล้ว เพราะว่าเรื่องน้ำประปาเป็นปัญหาสำคัญของราษฎรเดือดร้อนมากกว่า

ประธานสภาฯ
เชิญ ส.อบต. อรุณ  ธรรมเมธากุล
นายอรุณ  ธรรมเมธากุล
ฝากประธานศูนย์กีฬาตำบลห้วยนางด้วย ตอนนี้ใกล้จะถึงการแข่งขันกีฬาห้วยนางเกมส์แล้ว ขอให้มีการประชุมปรึกษาหารือก่อนจะถึงวันแข่งขัน เพื่อการดำเนินการจะเกิดความเรียบร้อย และได้หาทางแก้ไขปัญหาและอุปสรรคที่เกิดขึ้นในปีที่ผ่าน ๆ มา 
ประธานสภาฯ

มีสมาชิกสภาฯ ท่านใดจะอภิปรายอีกหรือไม่
ที่ประชุม

ไม่มี
ประธานสภาฯ

เชิญ นายก อบต.
นายมานิตย์  ศรีเทพ

ต้องขอขอบคุณสมาชิกสภา ฯ ทุกท่าน ที่ได้สะท้อนปัญหาต่าง ๆ ที่มีอยู่ของราษฎรในตำบลห้วยนาง โดยเฉพาะเรื่องโรงงานศรีตรังฯ ปล่อยน้ำเสียลงในแม่น้ำลำคลอง ตอนนี้ผมได้เขาไปดูแล้ว พร้อมกับเจ้าหน้าที่และไม่ได้นิ่งเฉย และได้ประสานไปยังเจ้าหน้าที่อุตสาหกรรมจังหวัดแล้ว เพื่อดำเนินการแก้ไขปัญหาในเรื่องนี้

- เรื่องถังขยะที่ยังไม่เพียงพอกับความต้องการของราษฎรในตำบลห้วยนาง ครั้งต่อไปจะตั้งงบประมาณในการจัดซื้อไว้ให้
- เรื่องน้ำประปา สำหรับตอนนี้มีราษฎรไม่มากที่ได้รับผลกระทบในเรื่องนี้ และได้ประสานงานกับการประปาส่วนภูมิภาคห้วยยอดไปแล้ว ให้เข้ามาสำรวจ เพื่อแก้ปัญหากับราษฎรที่ได้รับผลกระทบ
- เรื่องการแข่งขันกีฬาห้วยนางเกมส์ ประจำปี 2554 ตอนนี้ได้ให้เจ้าหน้าที่ที่รับผิดชอบไปดำเนินการแล้ว โดยเฉพาะเรื่องการจัดซื้ออุปกรณ์กีฬา โดยในปีนี้ได้ตั้งงบประมาณไว้ จำนวน 70,000 บาท 
- เรื่องอุทกภัยที่ผ่านมา ตอนนี้ราษฎรได้รับการช่วยเหลือไปเบื้องต้นแล้ว ครัวเรือนละ 5,000 บาท สำหรับความเสียหายเรื่องสวนยาง , ประมง หน่วยงานที่รับผิดชอบเป็นคนดำเนินงาน และสำหรับผลกระทบเรื่องอุทกภัยที่ผ่านมาของ หมู่ที่ 8 ได้ให้ความช่วยเหลือไปหลายครั้ง โดยเฉพาะถุงยังชีพที่ได้แจกจ่ายให้กับราษฎรในหมู่บ้าน สำหรับความเสียหายด้านอื่น ๆ มีหน่วยงานที่รับผิดชอบให้การช่วยเหลืออยู่แล้ว
- เรื่องวาทภัย กรณีที่เกิดลมพัดต้นไม้ล้มทับบ้านเรือนชาวบ้านนั้น ตอนนี้กำลังให้เจ้าหน้าที่ที่รับผิดชอบดำเนินการอยู่
- เรื่องไฟฟ้าริมทางชำรุด และราษฎรที่ยังมีความต้องการ เรื่องนี้จะดูว่ามีงบประมาณส่วนไหนที่จะทำบ้าง และจะดำเนินการให้เร็วที่สุด

- เรื่องนโยบายของรัฐบาล โดยให้ผู้ขับขี่และผู้ซ้อนท้ายรถจักรยานยนต์ สวมหมวกกันน๊อก ถ้าหากฝ่าฝืนจะมีความผิดโทษอาญา
- วันที่ 11 กุมภาพันธ์ 2554 ขอเชิญสมาชิกสภาฯ ทุกท่าน เข้าร่วมกิจกรรมแข่งขันฟุตบอล ณ โรงเรียนห้วยนางราษฎร์บำรุง เวลา 15.00 น.
- วันที่ 12 กุมภาพันธ์ 2554 เวลา 09.00 น. ขอเชิญสมาชิกสภาฯ ทุกท่านเข้าร่วมกิจกรรมในงานคล้ายวันกำเนิดโรงเรียนห้วยนางราษฎร์บำรุง
ต้องขอขอบคุณสมาชิกสภาฯ ทุกท่าน ที่ได้แสดงความคิดเห็นและสะท้อนปัญหาต่าง ๆ ในการทำงานของฝ่ายบริหาร และจะนำไปปรับปรุงแก้ไขในเรื่องต่าง ๆ ในโอกาสต่อไป
ประธานสภาฯ

เชิญ รองปลัด อบต.
นายธวัช  เพชรเรือนทอง

สำหรับเรื่องการเบิกจ่ายเงินงบประมาณ เพื่อใช้จ่ายในการดำเนินงานตามโครงการต่าง ๆ ในแต่ละปีงบประมาณนั้น สำหรับปีงบประมาณ 2554  คือตั้งแต่วันที่ 1 ตุลาคม 2553  – 30 กันยายน 2554 และจะสามารถดำเนินการโครงการต่าง ๆ ได้ จะต้องมีเงินงบประมาณ  จึงอยากฝากให้กับทางสมาชิกสภาฯ ช่วยดูด้วยว่าโครงการต่าง ๆ ที่ตั้งไว้ในข้อบัญญัติประจำปีงบประมาณ ได้ตั้งจ่ายจากเงินส่วนไหนบ้าง 

- เรื่องป้ายบอกสถานที่ราชการและสถานที่สำคัญต่าง ๆ ในตำบลห้วยนาง ตอนนี้ได้กำหนดขนาดและรูปแบบของป้ายไว้เรียบร้อยแล้ว คงจะได้ดำเนินการในเร็ว ๆ นี้
- เรื่องการปรับปรุงประปา หมู่ที่ 3,7 ตอนนี้กำลังดำเนินการประกาศฯ เพื่อจะดำเนินการปรับปรุงประปาดังกล่าว
- เรื่องการเก็บค่าน้ำประปา,ค่าจัดเก็บขยะ ที่ทางพนักงานเก็บซ้อนกันหลายเดือนในแต่ละครั้งนั้น เรื่องนี้จะนำไปแก้ไข และต่อไปจะให้ทางพนักงานจัดเก็บให้เป็นปัจจุบัน
- เรื่องการซ่อมแซมท่อประปาที่ชำรุด แต่ละหมู่บ้านที่ได้รับความเสียหาย ต้องยอมรับว่าตอนนี้กำลังของเจ้าหน้าที่มีอยู่น้อย ต้องแบ่งงานกันทำ แต่จะพยายามไปซ่อมให้เร็วที่สุด เมื่อได้รับแจ้งจากสมาชิกสภาฯ ในแต่ละหมู่บ้าน
- เรื่องผู้ประกอบการโรงน้ำยางที่ทำยางแผ่นในตำบลห้วยนาง รวมถึงโรงงานศรีตรังฯ ที่ปล่อยน้ำเสียลงในแม่น้ำลำคลอง เรื่องนี้จะทำหนังสือถึงผู้ประกอบการทุกคน และจะเชิญผู้นำทุกหมู่บ้านที่ได้รับผลกระทบเรื่องนี้เข้าร่วมประชุม เพื่อที่จะหาวิธีการแก้ไขปัญหาในเรื่องนี้

-9-

มีสมาชิกท่านใดจะอภิปรายเรื่องอื่นๆ อีกหรือไม่
ที่ประชุม

ไม่มี

ประธานสภา

เมื่อไม่มีญัตติ ไม่มีกระทู้  สภาฯ หมดเรื่องที่จะพิจารณา


กระผมขอปิดการประชุมสภาสมัยสามัญ สมัยที่ 1 ครั้งที่ 1/2554 ครับ


ปิดการประชุม   เวลา   12.14  น.
(ลงชื่อ).........................................ผู้บันทึกรายงานการประชุม
            (นายสมศักดิ์  บัวเพชร)
                                                  เลขานุการสภาองค์การบริหารส่วนตำบลห้วยนาง
(ลงชื่อ).........................................ผู้ตรวจรายงานการประชุม
                                                                   (นายสุเทพ  เอียดคลองชี)
                                  กรรมการตรวจรายงานการประชุมสภาองค์การบริหารส่วนตำบลห้วยนาง
(ลงชื่อ).........................................ผู้ตรวจรายงานการประชุม
                                                                   (นายประพนธ์  ไหมทอง)
                                   กรรมการตรวจรายงานการประชุมสภาองค์การบริหารส่วนตำบลห้วยนาง
(ลงชื่อ).........................................ผู้ตรวจรายงานการประชุม
              (นายสาคร  เครือเอียด)
                                   กรรมการตรวจรายงานการประชุมสภาองค์การบริหารส่วนตำบลห้วยนาง
     (ลงชื่อ)........................................ผู้รับรองรายงานการประชุม
                     (นายชรินทร์  ชูแก้ว)
ประธานสภาองค์การบริหารส่วนตำบลห้วยนาง

